|  |
| --- |
| IZVJEŠTAJ O SPROVEDENOJ ANALIZI PROCJENE UTICAJA PROPISA |
| PREDLAGAČ PROPISA | **Ministarstvo pravde** |
| NAZIV PROPISA | **Predlog zakona o izmjenama i dopunama Zakona o oduzimanju imovinske koristi stečene kriminalnom djelatnošću** |
| 1. Definisanje problema* Koje probleme treba da riješi predloženi akt?
* Koji su uzroci problema?
* Koje su posljedice problema?
* Koji su subjekti oštećeni, na koji način i u kojoj mjeri?
* Kako bi problem evoluirao bez promjene propisa (“status quo” opcija)?
 |
|  Razlozi za donošenje Zakona o izmjenama i dopunama Zakona o oduzimanju imovinske koristi stečene kriminalnom djelatnošću jesu sprečavanje sticanja i upotrebe imovine nezakonitog porijekla a u cilju zaštite imovine koja je stečena na zakonit način i radi zaštite ekonomske, društvene i ekološke funkcije imovine stečene u skladu sa propisima. Cilj zakona je oduzimanje imovine onima koji su je nezakonito stekli, bez obzira na to je li im ta imovina prenesena sa ili bez nakande ili sa naknadom koja ne odgovara stvarnoj vrijednosti. Zakonom o oduzimanju imovinske koristi stečene kriminalnom djelatnošću su se 2015. godine na sveobuhvatan način predvidjele materijalnopravne, procesnopravne i odredbe kojim se propisuje upravljanje privremeno ili trajno oduzetom imovinskom koristi i u punoj mjeri se predviđa model krivičnog oduzimanja imovinske koristi na osnovu pravosnažne presude. Dosadašnja praksa pokazala je da postoje očigledni nedostaci u ovom zakonskom rješenju, da su neophodne izmjene i dopune u cilju poboljšanja primjene istog, te usklađivanja sa međunarodnim standardima. Prvenstveno, bilo je neophodno proširiti spektar krivičnih djela u odnosu na koja se može orediti oduzimanje imovinske koristi, kako bi se na taj način obuhvatila sva krivična djela čijim izvršenjem bi se mogao steći imovinska korist i eventualno državi pričiniti šteta.  Takođe, u skladu sa ubrzanom digitalizacijom i razvojem tehnologije ukazala se potreba da se spektar imovine koja se može oduzeti proširi i na digitalnu imovinu, čime se takođe vrši usklađivanje sa Krivičnim zakonikom Crne Gore. U cilju efikasnijeg identifikovanja imovine stečene kriminalnom djelatnošću uvodi se novi institut finansijskog izviđaja u skladu sa odredbama Zakonika o krivičnom postupku, tokom kojeg državni tužilac uz pomoć policije prikuplja dokaze u vezi imovine za koju postoji osnovana sumnja da je stečena kriminalnom djelatnošću, a koji se dokazi mogu koristiti i u krivičnom postupku.  Imovinska korist oduzeta u skladu sa odredbama ovog zakona postaje državna imovina, pa će se ista koristiti za poboljšanje uslova rada pravosudnih i drugih državnih organa i ostvarivanje prava u skladu sa Zakonom o socijalnoj i dječjoj zaštiti.  Izmjene i dopune ovog zakonskog rješenja omogućiće efikasniju borbu protiv organizovanog kriminala i korupcije kao jednog od glavnih problema sa kojima se Crna Gora susrijeće u svojim nastojanjima da postane punopravna članica Evropske unije, te omogućiti da se oduzeta imovina vrati u posjed države i iskoristi za potrebe svih građana Crne Gore. Bez donošenja ovih izmjena i dopuna („status quo“ opcija) ne bi se mogli unaprijediti normativni i pravni mehanizmi u smislu obezbjeđenja adekvatnih preduslova za što efikasnije oduzimanje imovinske koristi stečene kriminalnom djelatnošću, a takođe se ne bi moglo obezbijediti usaglašavanje ovog propisa sa priznatim međunarodnim i evropskim standardima. U konačnom, opcija „status quo“ ne može biti prihvaćena, imajući u vidu probleme koji su trebali da se riješe, a koji nijesu mogli biti otklonjeni bez izmjene regulatornog okvira. |
| 2. Ciljevi* Koji ciljevi se postižu predloženim propisom?
* Navesti usklađenost ovih ciljeva sa postojećim strategijama ili programima Vlade, ako je primjenljivo.
 |
|  Dosadašnja praksa pokazala je da postoje očigledni nedostaci u ovom zakonskom rješenju, da su neophodne izmjene i dopune u cilju poboljšanja primjene istog, te usklađivanja sa međunarodnim standardima. Prvenstveno, bilo je neophodno proširiti spektar krivičnih djela u odnosu na koja se može orediti oduzimanje imovinske koristi, kako bi se na taj način obuhvatila sva krivična djela čijim izvršenjem bi se mogao steći imovinska korist i eventualno državi pričiniti šteta.  Takođe, u skladu sa ubrzanom digitalizacijom i razvojem tehnologije ukazala se potreba da se spektar imovine koja se može oduzeti proširi i na digitalnu imovinu, čime se takođe vrši usklađivanje sa Krivičnim zakonikom Crne Gore. U cilju efikasnijeg identifikovanja imovine stečene kriminalnom djelatnošću uvodi se novi institut finansijskog izviđaja u skladu sa odredbama Zakonika o krivičnom postupku, tokom kojeg državni tužilac uz pomoć policije prikuplja dokaze u vezi imovine za koju postoji osnovana sumnja da je stečena kriminalnom djelatnošću, a koji se dokazi mogu koristiti i u krivičnom postupku.  Imovinska korist oduzeta u skladu sa odredbama ovog zakona postaje državna imovina, pa će se ista koristiti za poboljšanje uslova rada pravosudnih i drugih državnih organa i ostvarivanje prava u skladu sa Zakonom o socijalnoj i dječjoj zaštiti.  Izmjene i dopune ovog zakonskog rješenja omogućiće efikasniju borbu protiv organizovanog kriminala i korupcije kao jednog od glavnih problema sa kojima se Crna Gora susrijeće u svojim nastojanjima da postane punopravna članica Evropske unije, te omogućiti da se oduzeta imovina vrati u posjed države i iskoristi za potrebe svih građana Crne Gore. Obaveza donošenja Predloga zakona o izmjenama i dopunama Zakona o oduzimanju imovinske koristi stečene kriminalnom djelatnošću proizilazi iz Programa pristupanje Crne Gore Evropskoj uniji 2023-2024 i Srednjoročni program rada Vlade Crne Gore 2024-2027. |
| 3. Opcije* Koje su moguće opcije za ispunjavanje ciljeva i rješavanje problema? (uvijek treba razmatrati “status quo” opciju i preporučljivo je uključiti i neregulatornu opciju, osim ako postoji obaveza donošenja predloženog propisa).
* Obrazložiti preferiranu opciju?
 |
|  U cilju stvaranja što efikasnijeg pravnog okvira, donošenjem Predloga zakona o izmjenama i dopunama Zakona o oduzimanju imovinske koristi stečene kriminalnom djelatnošću omogućiće se usklađivanje u najvećoj mjeri sa međunarodnim standardima kao i jačanje mehanizma oduzimanja imovinske koristi stečene kriminalnom djelatnošću. Opcija donešenje zakona je preferirana opcija u pogledu prevencije određenih ljudskih ponašanja uz očekivanje da će se određeni članovi društva uzdržati od vršenja ponašanja koja su proglašena krivičnim djelima. |
| 4. Analiza uticaja* Na koga će i kako će najvjerovatnije uticati rješenja u propisu - nabrojati pozitivne i negativne uticaje, direktne i indirektne.
* Koje troškove će primjena propisa izazvati građanima i privredi (naročito malim i srednjim preduzećima).
* Da li pozitivne posljedice donošenja propisa opravdavaju troškove koje će on stvoriti.
* Da li se propisom podržava stvaranje novih privrednih subjekata na tržištu i tržišna konkurencija.
* Uključiti procjenu administrativnih opterećenja i biznis barijera.
 |
|  Mjere koje će biti preduzete tokom primjene propisa da bi se ispunili ciljevi su prije svega promocija novih rješenja iz zakonskog teksta kao važnog mehanizma u borbi protiv organizovanog kriminala i korupcije, kroz oduzimanje imovine stečene kriminalnom djelatnošću.  Donošenjem zakona neće se stvoriti troškovi građanima i privredi.  Donošenjem ovog zakona neće se stvoriti administrativna opterećenja i biznis barijere. Donošenjem ovog zakona neće se stvoriti opterećenja novih privrednih subjekata na tržištu i tržišna konkurencija. |
| 5. Procjena fiskalnog uticaja* Da li je potrebno obezbjeđenje finansijskih sredstava iz budžeta Crne Gore za implementaciju propisa i u kom iznosu?
* Da li je obezbjeđenje finansijskih sredstava jednokratno, ili tokom određenog vremenskog perioda? Obrazložiti.
* Da li implementacijom propisa proizilaze međunarodne finansijske obaveze? Obrazložiti.
* Da li su neophodna finansijska sredstva obezbijeđena u budžetu za tekuću fiskalnu godinu, odnosno da li su planirana u budžetu za narednu fiskanu godinu?
* Da li je usvajanjem propisa predviđeno donošenje podzakonskih akata iz kojih će proisteći finansijske obaveze?
* Da li će se implementacijom propisa ostvariti prihod za budžet Crne Gore?
* Dbrazložiti metodologiju koja je korišćenja prilikom obračuna finansijskih izdataka/prihoda.
* Da li su postojali problemi u preciznom obračunu finansijskih izdataka/prihoda? Obrazložiti.
* Da li su postojale sugestije Ministarstva finansija na nacrt/predlog propisa?
* Da li su dobijene primjedbe uključene u tekst propisa? Obrazložiti.
 |
|  Za implementaciju ovog zakona iz Budžeta nije potrebno obezbjeđivati dodatna sredstva.  Za implementaciju ovog zakona nije potrebno obezbjeđivati finansijska sredstava jednokratno, ili tokom određenog vremenskog perioda. Implementacijom ovog zakona ne proizilaze međunarodne finansijske obaveze. Za implementaciju ovog zakona nijesu neophodna finansijska sredstva, iz čega proizilazi da nije potrebno obezbijediti u budžetu za tekuću fiskalnu godinu, odnosno za narednu fiskanu godinu. Usvajanjem propisa nije predviđeno donošenje podzakonskih akata iz kojih će proisteći finansijske obaveze. Implementacijom ovog zakona ostvariće se prihod za budžet Crne Gore u skladu sa članom 27 Predloga zakona. Nisu postojale sugestije Ministarstva finansija na Predlog ovog zakona. |
| 6. Konsultacije zainteresovanih strana* Naznačiti da li je korišćena eksterna ekspertska podrška i ako da, kako.
* Naznačiti koje su grupe zainteresovanih strana konsultovane, u kojoj fazi RIA procesa i kako (javne ili ciljane konsultacije).
* Naznačiti glavne rezultate konsultacija, i koji su predlozi i sugestije zainteresovanih strana prihvaćeni odnosno nijesu prihvaćeni. Obrazložiti.
 |
|  U izradi propisa korišćena je eksterna ekspertska podrška.  Ministarstvo pravde formiralo je Radnu grupu za izradu Predloga zakona o izmjenama i dopunama Zakona o oduzimanju imovinske koristi stečene kriminalnom djelatnošću sastavljenu od predstavnika Vrhovnog suda Crne Gore, Vrhovnog državnog tužilaštva, Specijalnog državnog tužilaštva, Agencije za sprječavanje korupcije, Ministarstva unutrašnjih poslova, Ministarstva finansija, Vlade Crne Gore i Advokatske komore.  U skladu sa Uredbom o izboru predstavnika nevladinih organizacija u radna tijela organa državne uprave i sprovođenju javne rasprave u pripremi zakona i strategija, Ministarstvo je dalo na javnu raspravu 19. decembra 2023. godine Predlog zakona o izmjenama i dopunama Zakona o oduzimanju imovinske koristi stečene kriminalnom djelatnošću. Nakon isteka predviđenog roka nije bilo predloženih predstavnika nevladinih organizacija za člana radnog tijela.  |
| 7. Monitoring i evaluacija* Koje su potencijalne prepreke za implementaciju propisa?
* Koje će mjere biti preduzete tokom primjene propisa da bi se ispunili ciljevi?
* Koji su glavni indikatori prema kojima će se mjeriti ispunjenje ciljeva?
* Ko će biti zadužen za sprovođenje monitoringa i evaluacije primjene propisa?
 |
|  Nema potencijalnih prepreka za implementaciju propisa.  Mjere koje će biti preduzete tokom primjene propisa da bi se ispunili ciljevi su prije svega promocija novih rješenja iz zakonskog teksta kao važnog mehanizma u borbi protiv organizovanog kriminala i korupcije, kroz oduzimanje imovine stečene kriminalnom djelatnošću.  Indikatori prema kojima će se mjeriti ispunjenje ciljeva ogledaće se u povećanom broju donesenih rješenja o trajnom oduzimanju imovinske koristi. Za monitoring propisa je nadležno Ministarstvo pravde.  |
|  |

Podgorica, 3.4.2024. godine

**MINISTAR,**

**Andrej Milović**